หมอกควันภาคเหนือวันนี้รุนแรงหลายพื้นที่ โดยเฉพาะตำบลเวียงพางคำ อำเภอแม่สาย และตำบลเวียง อำเภอเมือง จังหวัดเชียงราย
สถานการณ์หมอกควันภาคเหนือวันนี้รุนแรงหลายพื้นที่ โดยเฉพาะ ตำบลเวียงพางคำ อำเภอแม่สาย และตำบลเวียง อำเภอเมือง จังหวัดเชียงราย  ค่าฝุ่น PM2.5 และ PM10 พุ่งสูงขึ้นอยู่ในระดับสีแดงเกิน 300 ไมโครกรัมต่อลูกบาศก์เมตรแล้วสถานีตรวจวัดคุณภาพอากาศ กรมควบคุมมลพิษ (คพ.) ตรวจวัดสถานการณ์ค่าฝุ่นละอองขนาดเล็ก PM2.5 พื้นที่ภาคเหนือ 9 จังหวัดวันนี้ 31 มีนาคม 2562 ภาพรวมคุณภาพอากาศอยู่ในระดับคุณภาพปานกลางถึงมีผลกระทบต่อสุขภาพ โดยสารมลพิษทางอากาศที่ตรวจพบเกินมาตรฐาน คือ ฝุ่นละอองขนาดไม่เกิน 2.5 ไมครอน (PM2.5) ตรวจพบค่าเฉลี่ยระหว่าง 43 - 352 ไมโครกรัมต่อลูกบาศก์เมตร ภาพรวมค่าฝุ่นหลายพื้นที่เพิ่มสูงขึ้นมากจนอยู่ในระดับรุนแรงจากเมื่อวานนี้ 30 มีนาคม 2562 เนื่องจากทิศทางลมเปลี่ยนแปลงพัดพาหมอกควันจากประเทศเพื่อนบ้านเข้ามาในประเทศไทย โดยพบเกินมาตรฐานในระดับสีแดงมีผลกระทบต่อสุขภาพ 14 พื้นที่ มีค่าฝุ่นเพิ่มขึ้นและหลายพื้นที่สูงกว่า 300 ไมโครกรัมต่อลูกบาศก์เมตร โดยเฉพาะ ต.เวียงพางคำ อ.แม่สาย จ.เชียงราย เพิ่มสูงขึ้น อยู่ที่ 352 ไมโครกรัมต่อลูกบาศก์เมตร และ ต.เวียง อ.เมือง จ.เชียงราย เพิ่มสูงขึ้น อยู่ที่ 300 ไมโครกรัมต่อลูกบาศก์เมตร ขณะที่ค่าฝุ่นละอองขนาดไม่เกิน 10 ไมครอน (PM10) ตรวจพบค่าระหว่าง 76 - 395 ไมโครกรัมต่อลูกบาศก์เมตร เกินมาตรฐาน 13 พื้นที่และหลายพื้นที่สูงกว่า 300 ไมโครกรัมต่อลูกบาศก์เมตร โดยเฉพาะ ตำบลเวียงพางคำ อำเภอแม่สาย จังหวัดเชียงราย เพิ่มสูงขึ้น อยู่ที่ 395 ไมโครกรัมต่อลูกบาศก์เมตร และค่าฝุ่นสูงสุดบริเวณ ตำบลเวียง อำเภอเมือง จังหวัดเชียงราย เพิ่มสูงขึ้นอยู่ที่ 339 ไมโครกรัมต่อลูกบาศก์เมตรประเทศไทยได้ขอความร่วมมือทุกมิติจากเมียนมา ร่วมรณรงค์ช่วยตรวจสอบพื้นที่ตามแนวชายแดน ไม่ให้มีการลักลอบเผาป่า โดยไทยได้มอบส่งของและอุปกรณ์ให้กับชุดปฏิบัติการดับไฟป่าของทหารเมียนมาด้วย เช่น เครื่องอุปโภค-บริโภค อุปกรณ์ดับไฟป่า และหน้ากากอนามัย N95สำหรับสาเหตุยังมาจากประชาชนลักลอบเผาเพื่อล่าสัตว์ หาของป่า และการเตรียมพื้นที่เกษตร จึงขอความร่วมมือประชาชนในพื้นที่งดการเผาในที่โล่งเพื่อป้องกันการเพิ่มสูงขึ้นของฝุ่นละอองอย่างต่อเนื่อง และให้หลีกเลี่ยงการออกกำลังกายและการทำกิจกรรมกลางแจ้ง สวมใส่หน้ากากป้องกันฝุ่นละอองขนาดเล็ก โดยเฉพาะหน้ากาก N95 ในพื้นที่รุนแรงและค่าฝุ่นสูงสำหรับประชาชนสามารถติดตามสถานการณ์คุณภาพอากาศแบบ Realtime ได้ทางแอปพลิเคชันและเว็ปไซต์ air4thai ตลอด 24 ชั่วโมง